Ίσως τη σημαντικότερη παράγραφο από το αποκαλυπτικό ρεπορτάζ των New York Times για τις απάνθρωπες συνθήκες που επικρατούν στη Μόρια, φαίνεται ότι παρέλειψαν να αναφέρουν τα ελληνικά ΜΜΕ, που αναμετέδωσαν το δημοσίευμα.

Οι συντάκτες των NYT επικαλούμενοι δυο διαφορετικές πηγές αναφέρουν ότι Βρετανός αξιωματούχος, που εκπροσωπούσε την Ευρωπαϊκή Επιτροπή, πρότεινε να διατηρούνται οι συνθήκες στη Μόρια σε χαμηλά επίπεδα ώστε να λειτουργούν αποτρεπτικά για την άφιξη και νέων μεταναστών στην Ελλάδα.

Η πρόταση της Κομισιόν θυμίζει τις εντολές που έδιναν οι διευθυντές φυλακών της Βικτοριανής Αγγλίας στους δεσμοφύλακες να κάνουν τις ζωές των κρατουμένων αφόρητες ώστε να προτιμούν να μένουν εκτός του σωφρονιστικού συστήματος – ακόμη και αν αυτό θα τους οδηγούσε σε βέβαιο θάνατο από έλλειψη τροφίμων και στέγης.

Επίσης η πρόταση του Βρετανού αξιωματούχου είναι πανομοιότυπη με την εντολή που φέρεται να είχε δώσει αρχηγός της Ελληνικής Αστυνομίας στους υφισταμένους του να κάνουν το βίο των μεταναστών αβίωτο.

The most shocking (and yet expected) element in @PatrickKingsley's @nytimes report on #Moria is this cynical suggestion by a @EU_Commission representative https://t.co/5dKDwaaVtr pic.twitter.com/Y9wU0bsjvo

— Nikolas Leontopoulos (@boublis) October 4, 2018